ЕК предлага нови мерки , които да подготвят ЕС за възможни нови пикове на COVID - 19 Брюксел предлага увеличаване на ваксинирането срещу сезонния грип , за да се избегне допълнителен натиск върху здравните системи при нова вълна на коронавируса през есента Европейската комисията представи незабавни краткосрочни мерки за укрепване на готовността на системите за здравеопазване в ЕС за епидемични взривове от COVID - 19 . Необходима е непрекъсната бдителност и готовност за бърза реакция от страна на Комисията и на държавите членки , за да се гарантира че разпространението на вируса може да бъде овладяно , а новите общи ограничения на свободата на движение – избегнати , посочва ЕК . Маргаритис Схинас , заместник - председател на ЕК , заяви : „ С набора от мерки , представени днес , се цели да се окаже противодействие на появата на евентуални нови огнища на COVID - 19 . Въз основа на поуките от изминалите месеци ние извършваме предварително планиране , за да избегнем импровизациите , да укрепим готовността си във всички направления , да запазим единния пазар и основните му свободи и да улесним пътя към социално - икономическото възстановяване в целия ЕС . “ Стела Кириaкиду , комисар по въпросите на здравеопазването , заяви : „ Извървяхме дълъг път от началото на пандемията от COVID - 19 , но вирусът все още продължава да се разпространява . Необходими са бдителност , готовност и координация , за да предотвратим появата на големи огнища “ Мерките са фокусирани върху тестване и проследяване на контактите , подобряване на наблюдението на общественото здраве и разширяване на достъпа до медицински мерки за противодействие , като например лични предпазни средства , лекарства и медицински изделия . Действията включват и мерки за осигуряване на капацитет за бързо реагиране в областта на здравното обслужване , нефармацевтични мерки за противодействие , подкрепа за малцинствата и уязвимите лица , както и дейности за намаляване на бремето , свързано със заболяването от сезонен грип . Разширяване на обхвата на тестването , засилване на проследяването на контактите и на надзора от страна на органите в областта на общественото здравеопазване с цел набелязване на огнищата и ограничаване на разпространението . ЕК прие и решение за укрепване на оперативната съвместимост на мобилните приложения за проследяване и предупреждаване между държавите членки на ЕС . Осигуряване на безпроблемно снабдяване с лични предпазни средства , лекарства и медицински изделия чрез механизми като съвместни процедури за възлагане на поръчки при извънредни ситуации и стратегически запаси на ЕС . Поддържане на бърз достъп до капацитет за бързо реагиране в областта на общественото здраве , без да се пренебрегват други области на здравеопазването , включително чрез финансова подкрепа за транспортирането на медицински персонал и пациенти между държавите членки и координиране на разполагането на екипи и оборудване за спешна медицинска помощ в държавите , подали искане за това посредством механизма на ЕС за гражданска защита . Целеви и локализирани нефармацевтични мерки , основани на научни изследвания и доказателства , както и своевременен обмен на информация относно ефективността на повторно въведените мерки . Подкрепа за уязвими групи като възрастните хора , лицата със съпътстващи здравословни проблеми и маргинализираните лица , посредством споделяне на най - добри практики за тестване , грижи и лечение , включително в областта на психичното здраве и психосоциалната подкрепа . Намаляване на бремето , свързано със заболяването от сезонен грип , за да се избегне допълнителен натиск върху вече претоварените здравни системи , посредством увеличаване на ваксинационното покритие и други средства , като например осигуряване на допълнителни национални процедури за възлагане на обществени поръчки за противогрипни ваксини . Вирусът не се спира на границите на ЕС . Комисията ще продължи да координира действията си с други глобални участници , включително ООН и СЗО , за да се осигури необходимата международна реакция на тази глобална заплаха за здравето , включително равен достъп до ваксина COVID - 19 .